Nissewaard

Nissewaard is 'n gemeinte in de Nederlandse provincie Zuid-Holland, op 't eiland Voorne-Putten. Ze is op 1 jannewarie 2015 gevörmp oet de opgelufde gemeintes Spijkenisse en Bernisse. Neve de hoofplaots Spijkenisse umvat de gemeinte de kerne Abbenbroek, Geervliet, Heenvliet, Hekelingen, Oudenhoorn, Simonshaven en Zuidland,Gemeinte Nissewaard - Kernen en wijken zoewie 't oonder de kern Simonshaven vallend gehuch Biert.De kern Simonshaven mèt Biert op Google Maps

Historie
De fusie pas in 'nen trend vaan sjaolvergroeting die de aofgeloupe jaore ouch aon de provincie Zuid-Holland neet veurbijgóng. Me wèlt groeter gemeintes vaan zeker 25.000 inwoeners; in de lendeleke politiek goon zelfs stumme op veur nog väöl groeter gemeintes. De plattelandsgemeinte Bernisse waor mèt zoe'n 12.00 inwoeners - 'n aontal wat daobij nog aofnump - dudelek te klein. 'n Fusie mèt 't väöl groeter Spijkenisse laog daorum veur de hand.

Oondaanks tot 't zwuurtepunt in alle opziechte bij Spijkenisse ligk, besloot me veur de nui gemeinte neet 'Spijkenisse' te neume. Me sjreef 'n priesvraog oet oonder de bewoeners. Twie Spijkenissenere deende de naom Nissewaard in, boe allebei de gemeintes mèt instumde.Gemeinte Spijkenisse - Nissewaard naam nieuwe gemeente

Politiek
Op 14 november woorte in 't touwkumsteg Bernisse verkezinge veur de gemeinteraod gehawwe. Wiedoet de groetste partij woort ONS, 'n lokaol partij oet Spijkenisse. De gansen oetslaag waor de volgende:RTV Rijnmond - ONS wint verkiezingen Nissewaard

 ONS  13 PvdA  5 VVD  4 TROTS  3 SP  3 CDA  3 LOB  2 ChristenUnie/SGP  2 D66  2

De opkoms laog mèt zoe'n 35% bezunder lieg.

Börgemeister
Mirjam Salet vaan de PvdA woort aongestèld es woernummende börgemeister vaan de fusiegemeinte. Zij is sinds 2007 al börgemeister vaan Spijkenisse en vervölde 'tzelfde beroop ieder al in 's-Gravendeel en Hoogezand-Sappemeer.

Insignes
E gemeintelek waope is al door de gemeinteraod goodgekäörd en wach noe op e Keuninklek Besluut. Dit waope liet ziech zoe umsjrieve:

Doorsnoje: I. Gedeild: a. in goud (geel) 'nen umgewenden, aonziende liew vaan keel (roed), getongk en genageld vaan lazuur (blauw); b. doorsnoje in zès stökker vaan lazuur en goud, op de lazure belk nege verkorte andreaskruiskes gezat 4, 3 en 2; II. in sinopel (greun) 'ne golvenden dweersbalk vaan zèlver (wit).Spijkenisse aan de Maas - Nieuw wapen gemeente Nissewaard. N.B.: Dees website beit allein 't pleetsje. De besjrieving is touwgeveug op groond vaan de heraldische conventies.

Deil a is 't waope vaan Voorne, 't sjijnt te zien aofgeleid vaan 't Hollands waope. Deil b is 't aajd waope vaan Spijkenisse en 't nog awwer waope vaan gans Putten. 't Waope vaan Bernisse droog 't waope vaan Voorne en 'ne variant vaan 't Puttens waope mèt gouwe in plaots vaan zèlvere kruiskes.Heraldrywiki - BernisseHeraldrywiki - Spijkenisse 't Oonderste deil stèlt, nao me maag aonnumme, 't reveerke de Bernisse veur.

Rifferenties

Extern links
 Website vaan de gemeinte


Categorie:Gemeintes in Zuud-Hollandj